Diari Oficial de la Generalitat Valenciana


Sumari del DOGV 9450, del 17-10-2022 (2022/9404)

ORDRE 11/2022, de 13 d'octubre, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'I+D i innovació empresarial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9450

Data del DOGV
:   17-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9404


Data del document
:   13-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * Institut Valencià de Competitivitat Empresarial
    * ajuda pública
    * legislació

ORDRE 11/2022, de 13 d'octubre, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'I+D i innovació empresarial. [2022/9404]  
Preàmbul  
  
Per l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, es van establir les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'I+D i innovació empresarial, disposició que va ser modificada parcialment per l'Ordre 17/2018, de 23 d'octubre, de la mateixa conselleria.  
L'experiència de l'IVACE en la gestió de les convocatòries d'I+D i innovació empresarial aprovades a l'empara d'aquestes bases reguladores, aconsella introduir alguns ajustos en els requisits de les empreses beneficiàries i els projectes, així com en els criteris de valoració, per a fer més efectius els programes de subvenció i millorar-ne l'eficiència en la instrucció.  
En primer lloc, raons d'eficàcia administrativa aconsellen modificar en determinats programes d'ajuda el requisit referit al moment d'acreditar l'obligació d'estar situades les empreses beneficiàries a la Comunitat Valenciana i substituir el moment de la justificació pel moment de la sol·licitud, i evitar així en els programes no subjectes al Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, la concessió d'incentius a projectes per als quals existeix risc que no puguen ser escomesos per ser les empreses titulars sense implantació actual a la Comunitat Valenciana.  
D'altra banda, atesa l'exigència que els projectes aprovats necessàriament han de tindre impacte tangible a la Comunitat Valenciana i que, per tant, determinats costos elegibles (RH i inversions) han de vincular-se obligatòriament amb centres de treball en aquest àmbit geogràfic, sembla coherent exigir a les empreses beneficiàries l'obligatorietat de disposar d'un establiment productiu a la Comunitat Valenciana, sense que represente una alternativa a la de disposar de la seu social de l'empresa en aquest territori. En alguns programes és, fins i tot, pertinent exigir també a l'empresa que estiga situada a la Comunitat Valenciana la seu social i evitar així distorsions en el mercat objectiu al qual van destinades aquestes ajudes.  
No obstant això, per al programa de projectes d'I+D de pime (PIDI-CV) i per al programa de projectes empresarials en cooperació (PIDCOP-CV) resulta aconsellable alleugerir els requisits de les empreses beneficiàries, en concret el de comptar amb un nombre mínim de 3 treballadors per compte d'altri, quan són joves empreses innovadores d'antiguitat inferior a 5 anys les sol·licitants, en les quals la seua activitat investigadora inicial generalment la duen a terme els socis promotors; d'altra banda, en coherència amb la pretensió d'estímul a la posada en marxa d'aquest tipus d'empreses, s'atorga una puntuació addicional en els criteris de valoració.  
Seguint amb l'anàlisi dels requisits exigibles a les empreses sol·licitants, s'ha delimitat, de forma més concorde a la naturalesa dels programes, quins codis d'entre la Classificació nacional d'activitats econòmiques (CNAE) són els que han de complir les empreses beneficiàries en el programa d'ajudes per a projectes de digitalització de pimes (DIGITALITZA-CV), excloent-hi els sectors que no es dirigisquen a la indústria i aquells sectors empresarials l'activitat principal dels quals no siga oferir solucions amb una component innovadora destacable, i introduir, a més, el requisit d'un mínim de 2 treballadors per compte d'altri amb la finalitat que els incentius es dirigisquen a empreses amb una estructura més consolidada en què la creació i el manteniment d'ocupació siguen manifestos. D'altra banda s'ha unificat en un 30 % el percentatge màxim de subvenció sobre els costos subvencionables, amb independència de la grandària de l'empresa beneficiària.  
De la mateixa manera, en l'actuació subvencionable INNOVATeiC-CV (suport a projectes que tinguen com a objectiu el desenvolupament de solucions innovadores en l'àmbit de les tecnologies de la informació, de l'electrònica i de les comunicacions) prevista en el programa d'ajudes per a projectes d'innovació de pime (INNOVA-CV), es proposa delimitar els sectors als quals de manera natural han de dirigir-se les subvencions. Així mateix, per idèntiques raons a les adduïdes en el paràgraf anterior per al programa DIGITALITZA-CV, s'ha establit el requisit que l'empresa compte amb un mínim de 2 treballadors per compte d'altri, com en la resta d'actuacions subvencionables del mateix programa.  
Finalment, s'han actualitzat les obligacions de transparència i publicitat a les establides en la Llei 1/2022, de 13 d'abril, de la Generalitat, de transparència i bon govern de la comunitat valenciana; així mateix, s'estableix una modificació quant a la reformulació de l'esment a l'estratègia d'especialització intel·ligent de la Comunitat Valenciana S3CV que es preveu completar en els pròxims mesos i les noves mesures de la qual seran aplicables per a futures convocatòries d'I+D+i empresarial.  
  
Per tot això, en el marc de les competències que es reconeixen a la Generalitat en l'Estatut d'Autonomia de la Comunitat Valenciana, i de conformitat amb el que es disposa en l'article 165.1 de la Llei 1/2015, de 6 de febrer, de la Generalitat, en relació amb l'article 9 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i les competències atribuïdes pel Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 2 del Reglament d'organització i funcionament de l'Institut Valencià de Competitivitat Empresarial (IVACE), aprovat pel Decret 4/2013, de 4 de gener, del Consell, havent emés informe l'Advocacia General de la Generalitat i la Intervenció Delegada, amb els tràmits d'audiència previs pertinents,  
  
  
Ordene  
  
Article únic. Modificació de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'I+D i innovació empresarial  
Es modifiquen els articles 9, 10, 19, 20, 23, 25, 26, 29, 31, 32, 37, 43, 49, 54, 55, 56 i 58 de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, que quedaran redactats d'acord amb l'annex.  
  
  
Disposició addicional  
  
Única. Regla de no despesa pública  
L'aplicació i el desenvolupament posterior d'aquesta ordre no podrà tindre incidència pressupostària, sense perjudici de les possibles convocatòries que puguen resoldre's conformement a la consignació pressupostària que s'establisca en l'exercici corresponent.  
  
  
Disposició final  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 13 d'octubre de 2022  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ  
  
Annex  
  
Modificació dels articles 9, 10, 19, 20, 23, 25, 26, 29, 31, 32, 37, 43, 49, 54, 55, 56 i 58 de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'I+D i innovació empresarial.  
  
U. S'afig un apartat 5 a l'article 9. Resolució de la convocatòria amb la redacció següent:  
«5. La disposició dels nous conjunts de dades que es generen per la formalització i el desenvolupament de les subvencions atorgades, serà tractada, sempre que siga possible, com a conjunt de dades obertes.»  
  
Dos. Es modifica tant el títol de l'article 10, «Obligacions dels beneficiaris», com la lletra b d'aquest article, i queda el títol redactat com a «Obligacions de les empreses beneficiàries», i la lletra b com segueix:  
  
«b) En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, les empreses beneficiàries hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
  
- Perceben durant el període d'un any ajudes o subvencions públiques en una quantia superior a 100.000 euros.  
- Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
- Les ajudes o subvencions percebudes representen, almenys, el 40 % del total dels ingressos anuals, sempre que aconseguisquen, com a mínim, la quantitat de 5.000 euros.  
En particular, hauran de publicar en els termes establits en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació s'ha de realitzar a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
Les empreses beneficiàries estaran obligades a subministrar a l'entitat concedent, amb el requeriment previ, tota la informació que siga necessària per al compliment de les obligacions de la Llei de transparència que aquesta requerisca, en el termini de 15 dies hàbils des del requeriment.»  
  
Tres. Es modifica tant el títol de l'article 19, «Requisits dels beneficiaris», com l'apartat 1 d'aquest article relatiu a les ajudes per a projectes d'I+D de pime (PIDI-CV), i queda el títol redactat com a «Requisits de les empreses beneficiàries», i l'apartat 1 com segueix:  
  
«1. Podran tindre la consideració de beneficiàries les pimes amb establiment de producció situat a la Comunitat Valenciana en el moment de la presentació de la justificació, que compten amb almenys tres persones com a personal propi que siguen treballadores per compte d'altri o cooperativistes. Per al còmput es considerarà el rebut de liquidació de cotitzacions corresponent al segon mes anterior a la data de sol·licitud de l'ajuda.  
En el cas de les pimes que acrediten el caràcter d'empresa innovadora d'acord amb la definició de l'article 22.2 del Reglament (UE) núm. 651/2014 i que tinguen una antiguitat inferior a 5 anys en el moment de la sol·licitud de l'ajuda, no s'estableix un mínim de personal propi per a poder ser beneficiària.»  
  
Quatre. Es modifica l'apartat 5 de l'article 20, «Requisits dels projectes objecte d'ajuda i tipologia d'actuacions», relatiu a les ajudes per a projectes d'I+D de pime (PIDI-CV), que queda redactat com segueix:  
«5. Els projectes, que puguen enquadrar en la tipologia d'investigació industrial i/o de desenvolupament experimental, hauran d'adscriure's a alguna de les mesures relatives a la I+D+i empresarial recollides en l'Estratègia d'especialització intel·ligent de la Comunitat Valenciana (S3CV) indicades a continuació, o en les que puguen determinar-se en les respectives convocatòries a conseqüència de posteriors revisions de l'estratègia esmentada.  
[?]»  
  
Cinc. Es modifica la lletra d apartat 1 de l'article 23, «Criteris d'avaluació de sol·licituds», relatiu a les ajudes per a projectes d'I+D de pime (PIDI-CV), que queda redactat com segueix:  
«d. Característiques de les empreses sol·licitants. Puntuació màxima del grup: 10 punts. Seran factors per considerar: el caràcter d'empresa innovadora d'acord amb la definició de l'article 22.2 del Reglament (UE) núm. 651/2014 amb antiguitat inferior a 5 anys en el moment de la sol·licitud de l'ajuda, les mesures relatives a perspectiva de gènere, les mesures en matèria mediambiental i les mesures a favor de persones amb discapacitat o de col·lectius desfavorits.»  
  
Sis. Es modifica tant el títol de l'article 25, «Requisits dels beneficiaris», com l'apartat 1 d'aquest article, relatiu a les ajudes per a projectes empresarials d'I+D en cooperació (PIDCOP-CV), i queda el títol redactat com a «Requisits de les empreses beneficiàries», i l'apartat 1 com segueix:  
«1. Podran tindre la consideració de beneficiàries les empreses amb establiment de producció situat a la Comunitat Valenciana en el moment de la presentació de la justificació, que compten amb almenys tres persones com a personal propi que siguen treballadores per compte d'altri o cooperativistes. Per al còmput es considerarà el rebut de liquidació de cotitzacions corresponent al segon mes anterior a la data de sol·licitud de l'ajuda.  
En el cas de les pimes que acrediten el caràcter d'empresa innovadora d'acord amb la definició de l'article 22.2 del Reglament (UE) núm. 651/2014 i que tinguen una antiguitat inferior a 5 anys en el moment de la sol·licitud de l'ajuda, no s'estableix un mínim de personal propi per a poder ser beneficiària.»  
  
Set. Es modifica l'apartat 5 de l'article 26, «Requisits dels projectes objecte d'ajuda i tipologia d'actuacions», relatiu a les ajudes per a projectes empresarials d'I+D en cooperació (PIDCOP-CV), que queda redactat com segueix:  
«5. Els projectes, que hauran de poder-se enquadrar en la tipologia d'investigació industrial i/o de desenvolupament experimental, hauran d'adscriure's a alguna de les mesures relatives a la I+D+i empresarial recollides en l'Estratègia d'especialització intel·ligent de la Comunitat Valenciana (S3CV) indicades a continuació, o en les quals puguen determinar-se en les respectives convocatòries a conseqüència de posteriors revisions de la citada Estratègia:  
[?] »  
  
Huit. Es modifica la lletra d apartat 2 de l'article 29, «Criteris d'avaluació de sol·licituds», relatiu a les ajudes per a projectes empresarials d'I+D en cooperació (PIDCOP-CV), que queda redactat com segueix:  
  
«d. Característiques de l'empresa sol·licitant. Puntuació màxima del grup: 10 punts. Seran factors per considerar: el caràcter d'empresa innovadora d'acord amb la definició de l'article 22.2 del Reglament (UE) núm. 651/2014 amb antiguitat inferior a 5 anys en el moment de la sol·licitud de l'ajuda, les mesures relatives a perspectiva de gènere, les mesures en matèria mediambiental i les mesures a favor de persones amb discapacitat o de col·lectius desfavorits.»  
  
Nou. Es modifica tant el títol de l'article 31, «Requisits dels beneficiaris», com l'apartat 1 d'aquest article, relatiu a les ajudes per a projectes d'innovació de pime (INNOVA-CV), i queda el títol redactat com a «Requisits de les empreses beneficiàries», i l'apartat 1, en la forma indicada a continuació:  
«1. Podran tindre la consideració de beneficiàries les pimes amb seu social i establiment de producció situat a la Comunitat Valenciana en el moment de la presentació de la sol·licitud i que complisquen, a més, les següents condicions:  
[?]  
c) INNOVATeiC-CV: hauran de desenvolupar activitats enquadrades en algun dels epígrafs següents de la Classificació nacional d'activitats econòmiques (CNAE 2009), aprovada pel Reial decret 475/2007, de 13 d'abril (BOE 102, 28.04.2007):  
Secció C - divisions 26 a 30.  
Secció J - CNAE 5821, 5829, 6311, 6312 i divisions 61 a 62.  
i comptar amb, almenys, dues persones com a personal propi que siguen treballadores per compte d'altri o cooperativistes. Per al còmput es considerarà el rebut de liquidació de cotitzacions corresponent al segon mes anterior a la data de sol·licitud de l'ajuda.»  
  
Deu. S'afig un apartat 5 a l'article 32, «Requisits dels projectes objecte d'ajuda i tipologia d'actuacions», relatiu a les ajudes per a projectes d'Innovació de pime (INNOVA-CV), que queda redactat com segueix:  
«5. Els projectes, que hauran de poder-se enquadrar en les tipologies d'innovació de les actuacions previstes, hauran d'adscriure's a alguna de les mesures relatives a la I+D+i empresarial previstes en l'Estratègia d'especialització intel·ligent de la Comunitat Valenciana (S3CV) que puguen determinar-se en les convocatòries respectives a conseqüència de revisions posteriors de l'estratègia esmentada.»  
  
Onze. Es modifica tant el títol de l'article 37, «Requisits dels beneficiaris», com l'apartat 1 d'aquest article, relatiu a les ajudes per a preparació de propostes per a convocatòries H2020 (HORITZÓ-CV), i el títol queda redactat com a «Requisits de les empreses beneficiàries», i l'apartat 1 com segueix:  
«1. Podran tindre la consideració de beneficiàries les empreses amb seu social i establiment de producció situat a la Comunitat Valenciana en el moment de la presentació de la sol·licitud.»  
  
Dotze. Es modifica tant el títol de l'article 43, «Requisits dels beneficiaris», com l'apartat 1, relatiu a les ajudes per a certificació d'I+D+i (CERTIFICA-CV), i el títol queda redactat com a «Requisits de les empreses beneficiàries», i l'apartat 1 com segueix:  
«1. Podran tindre la consideració de beneficiàries les empreses amb seu social i establiment de producció situat a la Comunitat Valenciana en el moment de la presentació de la sol·licitud.»  
  
Tretze. Es modifica tant el títol de l'article 49, «Requisits dels beneficiaris», com l'apartat 1 d'aquest article, relatiu a les ajudes per a projectes de creació d'empreses de base tecnològica (CREATEC-CV), i queda el títol redactat com a «Requisits de les empreses beneficiàries», i l'apartat 1 com segueix:  
«1. Podran tindre la consideració de beneficiàries les empreses amb seu social i establiment de producció situat a la Comunitat Valenciana en el moment de la presentació de la sol·licitud.»  
  
Catorze. Es modifica l'article 54, «Objectiu», que queda redactat com segueix:  
«Les ajudes tenen com a objectiu incrementar el nivell tecnològic de les pimes industrials, el d'aquelles que tinguen impacte directe en les anteriors, i en les que tinguen com a activitat principal, en tot cas, la recerca i el desenvolupament.»  
  
Quinze. Es modifica tant el títol de l'article 55, «Requisits dels beneficiaris», com els tres apartats d'aquest article relatiu a les ajudes per a projectes de digitalització de pime (DIGITALITZA-CV), i queda el títol redactat com a «Requisits de les empreses beneficiàries» i els apartats com segueix:   
«1. Podran tindre la consideració de beneficiàries les pimes amb seu social i establiment de producció situat a la Comunitat Valenciana en el moment de la presentació de la sol·licitud que compten amb almenys dues persones com a personal propi que siguen treballadores per compte d'altri o cooperativistes. Per al còmput es considerarà el rebut de liquidació de cotitzacions corresponent al segon mes anterior a la data de sol·licitud de l'ajuda.  
2. Hauran de desenvolupar activitats enquadrades en algun dels epígrafs següents de la Classificació nacional d'activitats econòmiques (CNAE 2009), aprovada pel Reial decret 475/2007, de 13 d'abril (BOE 102, 28.04.2007):  
a) Seccions C, D, E i F-divisions 10 a 43, excepte el CNAE 4110 (Promoció immobiliària).  
b) Secció H-divisions 49 a 52.  
c) Secció M-divisió 72.  
3. No podran obtindre la condició d'empresa beneficiària:  
a) Les associacions, fundacions, administracions públiques i, en general, les agrupacions sense ànim de lucre.  
b) Les empreses excloses de l'àmbit d'aplicació (article 1) del Reglament (CE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, concretament i sense perjudici del que s'estableix en l'apartat 2 d'aquesta disposició:  
  
- Operen en els sectors de la pesca i l'aqüicultura regulats pel Reglament (CE) núm. 104/2000 del Consell (DO L17, de 21.01.2000, p. 22).  
Estiguen dedicades a la producció primària de productes agrícoles.  
c) Les empreses que desenvolupen activitats financeres o immobiliàries, o l'activitat principal de les quals siga el comerç.»  
  
Setze. Es modifica la lletra b apartat 1 de l'article 56, «Requisits dels projectes objecte d'ajuda i tipologia d'actuacions», relatiu a les ajudes per a projectes de digitalització de pime (DIGITALITZA-CV), que queda redactat com segueix:  
«b) Adaptació a la indústria 4.0, implantació de bessons digitals, control de processos productius, sistemes de captura de dades, manteniment preventiu, automatització, i sensorització associats a producte, servei i procés.»  
  
Dèsset. Es modifica l'apartat 1 de l'article 58, «Quantia de les ajudes», en la forma que segueix a continuació:  
«1. La subvenció consistirà en un percentatge de fins al 30 % dels costos subvencionables.»